system
Răspunde în limba română, în stilul Wikipedia, cat mai corect gramatical.
user
Ai detalii despre Comitatul Ciuc?
assistant
Comitatul Ciuc, cunoscut și ca Varmeghia Ciucului (în , în ), a fost o unitate administrativă a Regatului Ungariei, care a funcționat în perioada 1876-1920. Capitala comitatului a fost orașul Miercurea Ciuc.

Geografie 

Comitatul Ciuc se învecina la nord-vest cu Comitatul Bistrița-Năsăud (Beszterce-Naszód), la vest cu comitatele Mureș-Turda (Maros-Torda) și Odorhei (Udvarhely), la sud cu Comitatul Trei Scaune (Háromszék). În părțile de nord-est și de est, acest comitat forma granița între Regatul Ungariei și Regatul României. Comitatul era situat în Munții Carpați, în zona izvoarelor și a cursurilor inferioare ale râurilor Olt și Mureș. Suprafața comitatului în 1910 era de 4.859 km², incluzând suprafețele de apă.

Istorie 

Regiunea Ciuc era formată din trei scaune secuiești: Csíkszék, Gyergyószék și Kászonszék. Comitatul Ciuc a fost înființat în 1876, când structura administrativă a Transilvaniei a fost schimbată. În 1918, urmată fiind de confirmarea Tratatului de la Trianon din 1920, comitatul, alături de întreaga Transilvanie istorică, a devenit parte a României, fiind reorganizat ca județ.

În perioada 1940-1944, această regiune a fost ocupată de Ungaria, în urma Dictatului de la Viena. Teritoriul Comitatului Ciuc se regăsește azi în județele Harghita, Neamț (o mică parte aflată în nord-est) și Bacău (o mică parte aflată în est).

Demografie 

În 1891 populația comitatului era de 114.110 locuitori, dintre care:
 Maghiari – 98.831 (86,61%)
 Români – 14.470 (12,68%)
 Germani – 384 (0,34%)

Subdiviziuni 

La începutul secolului 20, subdiviziunile comitatului Ciuc erau următoarele:

Comitate istorice ale Ungariei
Istoria Transilvaniei